උන්වහන්සේගේ සෞඛ්‍ය තත්ත්වය පැහැදිලි කරන වෛද්‍ය පරීක්ෂණ වාර්තාවක් හිරු ප්‍රවෘත්ති අංශය වෙත ලැබී තිබූ අතර, මෙම වෛද්‍ය පරීක්ෂණ වාර්තාවෙන් පැහැදිලි වුණේ සාමාන්‍යයෙන් රෝහලක් තුළදී රෝගියෙකුට ශරීරගත විය හැකි වර්ගයේ බැක්ටීරියා විශේෂ දෙකක් උන්වහන්සේට ශරීර ගත වී ඇති බවයි.කෙසේ වෙතත්, තම රෝහලේදී අදාළ බැක්ටීරියා වර්ග සෝභිත හිමියන්ගේ ශරීරයට ඇතුළු වූයේ දැයි පරීක්ෂණයක් සිදුකරන්නේ නම්, ඊට සහයෝගය ලබාදෙන බවයි අද පැවැති මාධ්‍ය හමුවට එක්වූ නෙවිල් ප්‍රනාන්දු රෝහලේ විශේෂඥ වෛද්‍ය සන්දුල සමරසිංහ සඳහන් කළේ.